OpenLLM-France/wikimedia huggingface dataset:
# Columbine (Colorado)

Columbine és una concentració de població designada pel cens dels Estats Units a l'estat de Colorado. Segons el cens del 2000 tenia 24.095 habitants.
La població fou l'escenari de la Massacre de Columbine ocorreguda el dimarts, 20 d'abril de 1999, a l'institut Columbine High School d'aquesta població.

## Demografia

Segons el cens del 2000, Columbine tenia 24.095 habitants, 8.656 habitatges, i 6.933 famílies. La densitat de població era de 1.401,1 habitants per km².
Dels 8.656 habitatges en un 38,1% hi vivien nens de menys de 18 anys, en un 69,7% hi vivien parelles casades, en un 7,3% dones solteres, i en un 19,9% no eren unitats familiars. En el 15,8% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,11.
Per edats la població es repartia de la següent manera: un 27% tenia menys de 18 anys, un 6,5% entre 18 i 24, un 28% entre 25 i 44, un 29,3% de 45 a 60 i un 9,2% 65 anys o més.
L'edat mediana era de 39 anys. Per cada 100 dones de 18 o més anys hi havia 96,3 homes.
La renda mediana per habitatge era de 71.319 $ i la renda mediana per família de 77.866 $. Els homes tenien una renda mediana de 51.300 $ mentre que les dones 35.713 $. La renda per capita de la població era de 28.471 $. Entorn de l'1,6% de les famílies i el 2% de la població estaven per davall del llindar de pobresa.

## Educació

Les Escoles Públiques del Comtat Jefferson gestiona escoles públiques, incloent l'Escola Secundària Columbine, la ubicació de Massacre de Columbine.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Columbine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Coiloníquia

La coiloníquia o ungles cullera és un trastorn de les ungles, generalment de la mà, en la qual són anormalment primes, perdent la seva convexitat i podent arribar a ser planes o fins i tot còncaves. La coiloníquia pot ser un signe d'anèmia hipocròmica, especialment de l'anèmia per falta de ferro (ferropènica) i està associada a la Síndrome de Plummer-Vinson.

## Referències

* ↑ James, William, Berger, Timoteo; Elston, Dirk (2005).
* ↑ Freedberg, et al. (2003).

## Enllaços externs

* Breu descripció
* Foto Arxivat 2016-02-04 a Wayback Machine.
# Pinacosaure

El pinacosaure (Pinacosaurus) és un gènere de dinosaure ancilosaure que va viure del Santonià superior al Campanià superior, al Cretaci superior, fa entre 80 i 75 milions d'anys. Les seves restes fòssils s'han trobat a Mongòlia i a la Xina.
# Comunitat Francesa

La Comunitat Francesa (en francès: Communauté française) va ser una entitat política regional francesa vigent entre 1958 i 1960. Instaurada per la Constitució francesa de 1958 (V República) en reemplaçament de la Unió Francesa.

## Història

Va estar formada per França i els seus departaments i territoris d'ultramar i estats associats. Els estats associats van ser: Camerun, Senegal, Togo, Benín, Níger, Burkina Faso, Costa d'Ivori, Txad, República Centreafricana, República del Congo, Gabon, Mali, Mauritània i Madagascar. En el cas de Guinea, aquesta va obtenir la seva independència immediata el 1958 al rebutjar, per referèndum, l'aprovació de la Constitució de 1958. Posteriorment, durant 1960, els restants estats associats van negociar i obtenir la seva independència de França. El 16 de març de 1961, en un intercanvi epistolar entre el primer ministre Michel Debré i el President del Senat Comunitari es constata la caducitat de les disposicions constitucionals del títol XII. Aquestes últimes disposicions foren formalment derogades per la revisió constitucional del 4 d'agost de 1995.

## Organització administrativa

Segons el derogat Títol XII (articles 77 a 87, en el text original de 1958), la Comunitat s'organitzava en:
* El President de República Francesa que presideix i representa la Comunitat;
* Un Consell Executiu de la Comunitat, presidit pel President d'aquesta i integrat pel Primer Ministre de França, els caps de govern de cadascun dels estats membres i pels ministres, de la Comunitat, a càrrec d'assumptes o negocis comuns;
* Senat de la Comunitat compost per delegats de l'Assemblea Nacional francesa i de les assemblees legislatives dels membres de la Comunitat, electes per aquestes;
* I una Cort Arbitral de la Comunitat.

## Bibliografia

* Alexandre Gerbi, Histoire occultée de la décolonisation franco-africaine - Impostures, refoulements et névroses, L'Harmattan, Paris, 2006
* De Lusignan, Guy, French-Speaking Africa Since Independence, New York: Praeger, 1969.
* “French Community.” Encyclopædia Britannica, Volume 9, Page 756B and 756C. William Benton. London, Chicago, Geneva, Sydney, Toronto. 1963.
* Encyclopædia Britannica World Atlas. William Benton. Chicago, London, Toronto, Geneva, Sydney. 1963 Plates 57-58.

## Enllaços externs

* (francès) Communauté française
* Text de la Constitució in French (Constitutional Council) and in English Arxivat 2010-03-01 a Wayback Machine. (National Assembly).
* Original text of the Constitution of 4 October 1958, as published in the Journal Officiel de la République Française on 5 October 1958.
* Text of the Constitution just prior to the amendments of 4 August 1995 Arxivat 6 October 2011$^{[Datemismatch]}$ a Wayback Machine. Retrieved 11 June 2011.
# Pleurosicya elongata

Pleurosicya elongata és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4 cm de longitud total.

## Distribució geogràfica

Es troba des de les Maldives fins a Indonèsia i Papua Nova Guinea.

## Referències

* ↑ Weber M. 1913. Die Fische der Siboga-Expedition. E. J. Brill, Leiden. Fische Siboga Exped. . i-xii + 1-710.
* ↑ BioLib (anglès)
* 1 2 FishBase (anglès)
* ↑ Kuiter, R.H. i T. Tonozuka 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Kailola, P.J. 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea. 153 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Plaça del Mercat

«Plaça del Mercat» té aquests significats:
* Plaça del Mercat (Olot)
* Plaça del Mercat (Palma)
* Plaça del Mercat (la Seu d'Urgell)
* Plaça del Mercat (València)
# Coll d'Albadera

El Coll d'Albadera és una collada dels contraforts nord-orientals del Massís del Canigó, a 867 metres d'altitud, en el terme comunal de Finestret, a prop del termenal amb Jóc, tots dos a la comarca del Conflent (Catalunya del Nord). Està situat a prop i a ponent del Puig de les Feixes i al nord del Mas Pagès, al nord-oest de la Creu de les Fous i al sud-est del Cortal Nou.

## Referències

* ↑ El Coll d'Albaders en els ortofotomapes de l'IGN
# Comarques a Espanya

Les comarques a Espanya són agrupacions de municipis que estan permeses per la Constitució espanyola de 1978 en l'article 152.3. La Llei Reguladora de Bases del Règim Local estableix que són un tipus d'ens local.
La Llei Reguladora de Bases del Règim Local (7/1985) estableix que per a crear-se una comarca, és necessari l'assentiment de dos cinquenes dels municipis i la meitat de la població afectada. Catalunya va tindre permés que no se li aplicaren aquestes condicions de manera excepcional.
Les comarques, a nivell oficial, són establides via llei autonòmica, la qual determina el territori que abasten, els seus òrgans de govern (composició i funcionament) i els seus recursos econòmics. Les comunitats autònomes que han constituït de manera oficial comarques són:
* Andalusia: amb la llei d'Andalusia d'1 de juny de 1983
* Aragó: amb la Llei de Comarcalització d'Aragó. Decret Legislatiu 1/2006, de 27 de desembre i amb les respectives lleis de creació de cada comarca.
* Catalunya: amb la Llei 6/1987, de 4 d'abril, de l'Organització Comarcal de Catalunya i amb la Llei Catalana de Municipis de Muntanya
Pràcticament tots els estatuts d'autonomia recullen la possibilitat de formar comarques, malgrat que algunes d'aquestes comunitats autònomes tenen comarques de manera excepcional o amb escassa vivència social.
Catalunya és la comunitat autònoma on les comarques tenen un interès social i polític superior a la resta d'altres comunitats autònomes.

## Referències

* 1 2 3 4 5 Martín Mateo, Ramón. Manual de derecho autonómico. 2a ed. Madrid: El Consultor de los Ayuntamientos y de los Juzgados, 1986, p. 341. ISBN 84-7052-129-2.
* ↑ Ballesteros Fernández, 1992, p. 78.
* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 695. ISBN 84-930048-0-4.
* 1 2 Ballesteros Fernández, 1992, p. 96.
* ↑ «[http://www.boa.aragon.es/pdf/LibroComarcas.pdf Comarcalización de Aragón (Edición actualizada a marzo de 2007)]» (en castellà). Gobierno de Aragón [Consulta: 5 maig 2020].

## Bibliografia

* Ballesteros Fernández, Ángel. Manual de administración local. 2a ed. ampliada i actualitzada. Granada: Comares, 1992. ISBN 84-87708-33-1.
# Praxàgores de Cos

Praxàgores de Cos (grec antic: Πραξαγόρας, llatí: Praxagoras), fill de Nicarc, va ser un metge grec que, segons Galè, era de la família dels Asclepíades. Era tutor de Filòtim, Plistonic i Heròfil de Calcedònia. Era contemporani de Crisip de Cnidos i va viure poc després de Diocles Caristi; per tant, devia viure al segle iv aC.
Formava part de la secta dels dogmàtics, una de les més conegudes escoles mèdiques del món grecoromà, i era famós pels seus considerables coneixements d'anatomia i fisiologia i de la medicina en general. Era un dels més fervents defensors de les teories dels humors, dels que deia que eren el centre de totes les malalties. Podria ser la primera persona que va distingir les venes de les artèries. Moltes de les seves opinions eren avançades pel seu temps i denotaven un bon coneixement de la medicina, però també tenia grans errors com pensar que el cor era l'origen dels nervis, una opinió que va defensar amb les teories d'Aristòtil.
Va escriure diverses obres, perdudes però de les quals Galè, Celi Aurelià, i altres n'han preservat fragments.

## Referències

* ↑ W.A.G., Praxagoras a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 517
# Pray

«Pray» té aquests significats:
Toponímia:
* Pray (Loir i Cher), municipi francès.
* Pray (Piemont), municipi italià.
* Pray (Wisconsin), municipi dels Estats Units.
Biografies:
# Confederació Empresarial Andorrana

La Confederació Empresarial Andorrana, també coneguda per les sigles CEA, és una institució associativa andorrana nascuda l'any 2006 amb l'objectiu de representar, gestionar, fomentar i defensar els interessos generals i comuns de les organitzacions empresarials i professionals del Principat d'Andorra. Està destinada a facilitar als seus membres els mitjans necessaris per a la plena realització i consecució dels fins associatius proposats.

## Premis CEA

Per commemorar el 10è aniversari de la seva fundació, la CEA organitzà el 17 de març de 2016 la primera edició dels Premis CEA, un conjunt de premis destinats a guardonar diverses iniciatives empresarials del país en sis categories que són:
* Premi a la Trajectòria Empresarial
* Premi a l'Emprenedoria i/o Innovació
* Premi a la Projecció Internacional
* Premi a la Sostenibilitat
* Premi al Reconeixement Personal a l'Activitat de Promoció
* Premi Especial del Jurat

## Enllaços externs

* Confederació Empresarial Andorrana - Lloc web oficial
# Confederació Ecom Catalunya

Confederació Ecom Catalunya és una entitat sense ànim de lucre d'àmbit estatal creada el 1971 com a Federació Ecom amb l'objectiu d'aglutinar els esforços de les associacions del sector de les persones amb discapacitat física de tot l'Estat Espanyol i per potenciar conjuntament la integració social i la lliure participació dels discapacitats en totes les activitats socials. L'actual president és Antonio Guillén Martínez. El 2011 va rebre la Creu de Sant Jordi.

## Objectius

El seu objectiu és defensar l'exercici dels drets de les persones amb discapacitat física i treballar per la millora de la seva qualitat de vida. El gener de 2007 es crea la Confederació ecom Catalunya per tal d'optimitzar el treball de la Federació ecom a nivell català i avançar en l'organització del sector de les persones amb discapacitat física a Catalunya. Alhora, també s'ha creat Patronal ecom, associació empresarial que s'encarrega de vetllar per una ordenació empresarial que sigui favorable als drets de les persones amb discapacitat física a qui atenen. La seva seu és a Barcelona.

## Membres

La Confederació ecom representa més de 100 entitats de persones amb discapacitat física de Catalunya. Està format per la Federació d'Entitats Gironines d'Afectats Físics, Orgànics i Sensorials (FEGAFOS), constituïda el 1989; la Federació ecom Lleida, creada el 1994; la Federació ecom Barcelona, fundada el 2004; i la Federació ecom Tarragona, el maig de 2007. És membre del Comitè Català de Representants de Persones amb Discapacitat (COCARNU) i de la Taula d'entitats del Tercer Sector Social de Catalunya.
La Federació agrupa 175 entitats, la majoria d'elles a Catalunya, entre les quals s'hi troba l'Institut Guttmann, la Fundació Esclerosi Múltiple i l'Associació de Paràlisi Cerebral (ASPACE).

## Enllaços externs

* Web de la Confederació Ecom Catalunya
# Comportament higiènic

El comportament higiènic o conducta higiènica és un comportament que actua com a mecanisme de defensa contra l'extensió de malalties i plagues i consisteix en destruir o llevar nius infectats. S'ha trobat en espècies d'abelles. Està determinat per uns loci. Les abelles higièniques detecten les infeccions per la fetor que prové d'aquestes.
Un tipus de conducta higiènica és l'acte de retirar els morts de la colònia (necroforesi).

## Referències

* ↑ Toufailia et al., 2016, p. 1712.
* ↑ Palacio et al., 2010, p. 603.
* ↑ Heinze, Jürgen; Walter, Bartosz «Moribund Ants Leave Their Nests to Die in Social Isolation». Current Biology, 20, 3, 01-02-2010, pàg. 249–252. DOI: 10.1016/j.cub.2009.12.031.

## Bibliografia

* Toufailia, Hasan Al; Alves, Denise A.; Bento, José M. S.; Marchini, Luis C.; Ratnieks, Francis L. W. «Hygienic behaviour in Brazilian stingless bees». Biology Open, 5, 11, 2016, pàg. 1712–1718. DOI: 10.1242/bio.018549.
* Palacio, María Alejandra; Rodriguez, Edgardo; Goncalves, Lionel; Bedascarrasbure, Enrique; Spivak, Marla «Hygienic behaviors of honey bees in response to brood experimentally pin-killed or infected with». Apidologie, 41, 6, 02-06-2010, pàg. 602–612. DOI: 10.1051/apido/2010022.
# Polixo (muller de Nicteu)

Segons la mitologia grega, Polixo (en grec antic Πολυξώ) fou la muller de Nicteu i la mare d'Antíope.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 182. ISBN 8429741461.
# Polixena de Hessen-Rheinfels-Rotenburg

Polixena de Hessen-Rheinfels-Rotenburg (Polyxena Christina; Langenschwalbach, Hessen 1706 - Torí, Regne de Sardenya-Piemont 1735) fou una princesa de Hessen que va ser duquessa consort de Milà (1733-1735); duquessa consort de Savoia i reina consort de Sardenya-Piemont (1730-1735).

## Orígens familiars

Va néixer el 21 de setembre de 1706 a la ciutat de Langenschwalbach, població situada en aquells moments al Gran Ducat de Hessen i que avui en dia forma part de l'estat alemany de Hessen, sent filla d'Ernest-Leopold de Hessen-Rotenburg i Elionor de Löwenstein-Wertheim-Rochefort.

## Núpcies i descendents

Es casà el 23 de juliol de 1724 a la ciutat de Thonon-les-Bains amb el futur duc i rei Carles Manuel III de Sardenya. D'aquesta unió nasqueren:
* Víctor Amadeu III de Sardenya (1726-1796), duc de Savoia i rei de Sardenya
* Elionor de Savoia (1728-1781)
* Maria Lluïsa de Savoia (1729-d.1767), religiosa
* Maria Felicitat de Savoia (1730-1801)
* Manuel Filibert de Savoia (1731-1735), duc d'Aosta
* Carles Francesc de Savoia (1733), duc de Chablais

## Mort

Morí a la ciutat de Torí, capital del Regne de Sardenya-Piemont, el 13 de gener de 1735 a l'edat de 28 anys, sent enterrada a la Catedral de Sant Joan Baptista d'aquesta ciutat. L'any 1786 les seves restes foren traslladades a la Basílica de Superga.

## Notes

* ↑ Huberty, 1976, p. 108, 129, 146-147, 153-154.
* ↑ Storia politica, civile, militare della dinastia di Savoia dalle prime origini a Vittorio Emanuele II, Paravia, 1869, p 266
* ↑ Bianchi, Nicomede. Le Materie Politiche Relative All'estero Degli Archivi Di Stato Piemontesi. Categoria, Reale Casa - Matrimoni. BiblioBazaar, LLC, 2009, p=472 ISBN 0-559-96349-1

## Bibliografia

* Cantogno. Domenico Carutti di: Storia del regno di Carlo Emanuele III Turin, 1859
* Symcox. Geoffrey: Victor Amadeus II: absolutism in the Savoyard State, 1675-1730, University of California Press, 1983, ISBN 978-0-520-04974-1
* Huberty, Michel; Giraud, F. Alain & Magdelaine, F. & B (1976), L'Allemagne Dynastique (Tome I Hesse-Reuss-Saxe), Le Perreux: A. Giraud, ISBN 2-901138-01-2
* Marek, Miroslav (2008), Rulers of Savoy and Sicily, <http://genealogy.euweb.cz/savoy/savoy4.html>. Consulta: 29 agost 2010
* Vitelleschi. Marchese: The romance of Savoy, Victor Amadeus II. and his Stuart bride Volume II, Harvard College Library, New York, 1905
# Polvorització

«Polvorització» té aquests significats:
* Polvorització o esprai, aplicació d'un líquid reduït a partícules minúscules en un aerosol
* Polvorització agrícola
* Polvorització catòdica, procés físic en què es produeix la vaporització dels àtoms d'un material mitjançant el seu bombardeig per ions energètics
# Pit de lluna del Marañón

El pit de lluna del Marañón ( Melanopareia maranonica ) és una espècie d'ocell de la família dels melanopareids ( Melanopareiidae ) que habita matolls i sotabosc del nord del Perú.
# Confederació Mundial del Treball

La Confederació Mundial del Treball (CMT) va ser una organització internacional de sindicats constituïda a l'Haia el 1920, inicialment sota la denominació de Confederació Internacional de Sindicats Cristians (CISC), ja que en efecte agrupava a tots els sindicats d'orientació cristiana, tant d'obediència protestant com catòlica.
Fou reconstituïda l'any 1968, en abandonar tota referència al cristianisme i adoptar el nom de Confederació Mundial del Treball, en anglès World Confederation of Labour (WCL). Aquest mateix procés d'obertura i d'adopció d'una posició laica, ja havia estat precedida per alguns dels sindicats membres. És el cas del sindicat cristià francès que el 1964 va esdevenir l'actual Confédération française démocratique du travail (CFDT) o, encara abans, del sindicat català SOCC que ja el 1961 es va desprendre de la "C" de cristià i va esdevenir el sindicat SOC, Solidaritat d'Obrers de Catalunya.
El dia 1 de novembre del 2006, es van unificar les dues grans organitzacions mundials de sindicats: la Confederació Mundial del Treball i la Confederació Internacional d'Organitzacions Sindicals Lliures. D'aquesta fusió en va sorgir la confederació internacional de sindicats més gran del món: l'actual Confederació Sindical Internacional (CSI). En canvi, la tercera confederació mundial de sindicats, la Federació Sindical Mundial (FSM) no s'ha integrat a la CIS i se'n manté totalment independent.

## Referències

* ↑ «Confederació Mundial del Treball». Gran Enciclopèdia Catalana. Barcelona: Grup Enciclopèdia Catalana.
* ↑ «cfdt.fr». [Consulta: 7 maig 2020].
* ↑ Larousse, Éditions. «Encyclopédie Larousse en ligne - CMT sigle de Confédération mondiale du travail» (en francès). [Consulta: 22 abril 2020].
* ↑ «International Trade Union Confederation» (en anglès). [Consulta: 7 maig 2020].
* ↑ «Congreso Fundador de la CSI» (en castellà). [Consulta: 25 maig 2020].
# Confederació Internacional de Joc de Pilota

La Confederació Internacional de Joc de Pilota (més coneguda per les sigles CIJB, en francés Confederation Internationale du Jeu de Balle), fundada el 13 de maig de 1928, és l'organització que coordina les activitats dels diversos jocs de pilota derivats del Jeu de paume.
Des del 2009, la seu permanent és a València, i hom estableix que els idiomes oficials de treball són el castellà, el francés, l'italià, el neerlandés i el valencià.
En formen part les federacions de les modalitats locals d'Anglaterra, Argentina, Bèlgica, Colòmbia, Equador, França, Itàlia, Mèxic, Països Baixos, Uruguai, i la Federació de Pilota Valenciana per part espanyola.
Atés que a cada país les regles comunes han patit lleugers canvis, la CIJB ha inventat dos modalitats per posar en comú les modalitats de joc directe (joc internacional) i joc indirecte (frontó internacional). És així com cada any hi ha Campionats Internacionals de Pilota: Els anys senars europeus i els parells mundials.

## Membres

* Anglaterra
** England Handball Arxivat 2010-08-06 a Wayback Machine.
* Argentina
** Agrupación Argentina de Pelota a Mano Arxivat 2007-08-03 a Wayback Machine.
* Bèlgica
** Fédération royale nationale de balle pelote / Koninklijke nationale kaatsbond Arxivat 2007-12-13 a Wayback Machine.
* Colòmbia
** Federación Colombiana de Pelota
* Equador
** Asociación de Pelota Nacional
* França
** Fédération française de Jeu de Paume
* Itàlia
** Federazione Italiana Pallapugno
* Mèxic
** Federación Mexicana de Juegos y Deportes Autóctonos y Tradicionales Arxivat 2007-07-17 a Wayback Machine.
* Països Baixos
** Koninklijke Nationale Kaats Bond
* Espanya
** Federació de Pilota Valenciana
* Uruguai
** Federación Uruguaya de Pelota

## Vegeu també

* Jeu de paume
** Ballpelote
** Chazas
** Fives
** Joc de pilota a mà frisó
** Longue paume
** Pallone
** Pelota tarasca
** Pilota valenciana
*** Llargues
* Campionats Internacionals de Pilota
** Frontó internacional
** Joc internacional

## Referències

* ↑ Levante-EMV: Capital mundial de la pilota Arxivat 2009-05-20 a Wayback Machine. (18/05/2009)
* ↑ http://www.cijb.info/content/view/149/45/lang,cat/ Arxivat 2016-03-04 a Wayback Machine. (castellà) CIJB Firma de la adhesión de la England Handball a la CIJB
* ↑ http://www.levante-emv.com/deportes/2009/12/21/tradicion-inglesa-llega-valencia-2010-br/662735.html (castellà) Levante-EMV La tradición inglesa llega a Valencia en 2010

## Enllaços externs

* Confederació Internacional de Joc de Pilota